
„Căci trăiesc şi privesc 

şi aud animalele 

şi cugetă ca cei fără de minte 
în simţirea lor nesimţită, 

în viaţa lor moartă". 

(Op. c., p. 615-616). 


Cel ce nu cunoaşte decit lumea aceasta, deci nu 
cunoaşte pe Dumnezeu ca Cel ce dă viaţă personală 
nesfîrşită, e mort încă de cînd trăieşte pe pămînt. E 
mort, nevăzînd nici un sens în viaţă. El nu pricepe de 
fapt nimic din lume. Nu le poate explica cele din lume, 
de unde şi pentru ce există. Acesta, deşi pare că vede şi 
aude şi cugetă, e orb şi surd şi lipsit de înţelegere. 

Cei ce provin din Adam, cel căzut în păcat, sînt 
morţi, cei născuţi din Hristos, Fiul lui Dumnezeu cel 
întrupat, prin Duhul Lui sînt vii, căci cei născuţi din 
Dumnezeu sînt „dumnezei după har şi toţi fii ai Ce- 
lui Prea înalt" (Op. c. p. 617). Cel dintii e din pămînt 
şi al Doilea S-a pogorit din cer (| Cor. 15, 4). Cel 
dintii a pricinuit oamenilor moartea, cel de al Doilea 
„a adus credincioşilor lumina, viaţa şi nestricăciu- 
nea". Căci li Se dăruieşte El însuşi ca atare (Op. c., p. 
617). Cine are viaţa şi nestricăciunea din Dumnezeu 
cel nemuritor, are şi lumina sau sensul vieţii. Şi aces- 
tea sînt Hristos însuşi, Dumnezeu făcut om, în co- 
muniune cu oamenii care-L primesc prin credinţă. 
Prin aceasta se luminează şi ei şi trăiesc în lumină. 
Cei ce devin nestricăcioşi, deci nemuritori şi, prin 
aceasta, luminaţi, sînt cereşti, ca şi Fiul care S-a făcut 
om, rămînînd şi în această calitate ceresc. Hristos, 

omul ceresc, adunînd în Sine pe cei ce cred în EI, „li 
Se face ca o cristelniţă dumnezeiască atotluminoasă”. 
Cel ce se botează, sau se naşte din nou, se naşte din 
Hristos şi rămîne în Hristos-Dumnezeu cel nemuritor, în 
Hristos-lumina tuturor. Unindu-se cu Hristos, nu Se 
preschimbă El după ei, ci El îi preschimbă pe ei: 


„Precum focul nu se împărtăşeşte 
de negreala fierului, 

ca să comunice aceluia 

toate însuşirile lui, 

aşa şi dumnezeiescul Duh, 
fiind nestricăcios şi nemuritor, 
dă nestricăciunea şi nemurirea. 
Şi fiind lumină nespusă, 

îi face lumină pe toţi 

în care Se sălăşluieşte 

şi fiind Viaţă, 

dă tuturor acelora viaţă”. 

(Op. c., p. 620). 


Numai Viaţa nemărginită e lumină nemărginită. 
Numai în viaţa nemărginită e sensul deplin şi, deci, şi 
conştiinţa omului. Numai din Cel ce este acestea prin 
fire pot veni acestea şi în cei creaţi, deci dependenţi 
în toate de Cel ce este Viaţa şi Lumina prin Sine. 

Sfîntul Simeon a spus adeseori, în Imnele dinain- 
te, că cei ce nu văd pe Dumnezeu ca lumină sînt orbi. 
În Imnul 45 declară că aceştia sînt chiar mai răi ca 
orbii. Întîi cere lui Dumnezeu: 

„O, Dumnezeul meu, iubitor şi închinător, Făcă- 
torul meu, 

fă să-mi strălucească mai mult lumina, 

ca să-mi umple inima de bucurie 

[...] 

Fă să strălucească sufletul meu în lumina Ta, 

căci lumina Ta, Dumnezeul meu, eşti Tu”. 

(Op. c., p. 622). 


Numai o persoană e lumină. Căci e conştiinţa de 
sine şi de cele ce o înconjoară. Numai o persoană 
îmi este conştientă de sine şi atentă la mine şi, prin 
aceasta, îmi sporeşte bucuria şi sensul vieţii. Dar 
lumina deplină a tuturor nu poate fi decît Dumnezeu 
ca Persoană, şi nu ca o Persoană singulară, ci ca o 
comuniune de Persoane, ce-Şi fac reciproc bucurie. 
Lumină nemărginită îşi sînt trei Persoane, nici separa- 
te, nici confundate. În acest Unul întreit, în această 
nemărginită iubire, „e tot binele”. De aceea | se dau 
nenumărate numiri: lumină, pace, bucurie, viaţă, 
hrană şi băutură, cort, răsărit, înviere, odihnă, foc, 
izvor de viaţă, pîine şi vin (Op. c. p. 623). 

Acest Unul întreit a adus toate la existenţă. 

Dar eu, netrebnicul, spune Sfîntul Simeon, nu văd 
aceasta. De aceea: 


„M-am dezbrăcat de veşmîntul luminat al dumne- 
zeirii”. 


Însă cel ce zice că e cu neputinţă de a vedea lu- 
mina lui Hristos tăgăduieşte toate Scripturile, tăgădu- 
ieşte cuvintele lui Hristos Insuşi. „Cei ce nu Te ve- 

dem sîntem cei răi. Sîntem morţi şi orbi”. Hristos fi- 
ind toate bunătăţile, cei ce nu văd lumina Lui sînt lip- 
siţi de toate bunătăţile. 


„Te rog deci, Stăpîne, primeşte-mă 

ca pe vameşul şi ca pe desfrînata, chiar dacă nu 
plîng ca ea. 

Căci eşti izvor de milă, rîu de compătimire, 

fîntînă de bunătate”. 

(Op. c., p. 626-627). 


Legătura între nepătimire şi lumina trăită de el o 
afirmă Sfîntul Simeon şi în Imnul 46: 


„Era o nepătimire ce-mi sădea plăcerea negrăită... 
a întîlnirii, a unirii cu Dumnezeu, 

de care, împărtăşindu-mă, mă făceam nepătimitor, 
înecat de plăcere, arzînd de dorul ei. 

Căci împărtăşindu-mă de lumină, m-am făcut lumină, 
mai presus de orice patimă, de orice răutate, 

fiindcă nu se uneşte patima cu lumina nepătimirii”. 
(Op. c.p.629). 


Lumina fiind una cu iubirea dumnezeiască şi cu 
totalitatea bunătăţilor, nu are în ea nici o nelinişte, 
nici o grijă, nici o patimă egoistă. in Dumnezeu, ca 
lumină, Sfîntul are toate. Lumina dumnezeiască nu e 
o simplă cunoaştere teoretică, ci simţirea de a avea 
totul. E seninătate şi bucurie, pace şi blîndeţe, smere- 
nie şi îndelungă răbdare, lumina milei şi a faptelor 
bune. „De aici multa mîngiiere a lacrimilor în fiecare 

zi, de aici bucuria în inima mea, care ţişnea ca un iz- 
vor ce curgea neîncetat, ca un piîriîu de miere şi bău- 
tură a veseliei”. 

E cunoscută seninătatea şi bucuria sfinţilor de că- 
tre oricine. În toţi şi în toate, care nu li se închid, văd 
pe Dumnezeu care li se dăruieşte împreună cu ei. Lu- 
mina e plinătatea comuniunii şi a bucuriei. 

În Imnul 47, Sfîntul Simeon spune că Duhul lui 
Dumnezeu vine în cel ce-L primeşte ca „pomul vie- 
ţii”, care face sufletul acestuia „un rai atotstrălucitor, 

împodobit cu toate plantele 

şi cu toţi pomii frumoşi şi cu roduri diferite, 

îmbogăţit cu flori de tot felul şi cu crini binemiro- 
sitori. 

Acestea sînt smerenia, bucuria şi pacea, 

blîndeţea, compătimirea, plînsul, ploaia de lacrimi 

care luminează tuturor celor din rai”. 

(Op. c., p. 630). 


Acestea sînt forma omenească ce-o lua lumina 
dumnezeiască în om, după ce a luat această formă în 
Fiul lui Dumnezeu cel întrupat. 

Sfîntul continuă să spună lui Hristos:, 


„Tu eşti paharul care îmi varsă undele Tale 

şi-mi dăruieşti cu îmbelşugare cuvintele cunoaşte- 
rii Tale”. 

(Ibidem). 


Hristos ne ajută prin cuvintele Lui să ştim că El 
este aşa cum voieşte să fim şi noi. Dar numai comu- 

nicîndu-ne totodată Duhului Lui, putem împlini ceea 
ce ne spune, făcîndu-ne asemenea Lui. Că o astfel de 
lumină cere Sfîntul lui Hristos să i se dăruiască. 


„Tu ne-ai arătat lumina slavei Tale neprihănite. 

Dă-mi-o pe aceasta şi acum, fără întrerupere, 
Mîntuitorule 

iz] 

Şi aprinde în mine focul iubirii Tale”. 

(Op. c., p.631). 


În imnul 48, Sfîntul descrie ridicarea de către 
Hristos la vederea Lui în lumină şi iarăşi părăsirea lui 
deasă în întunericul celor lumeşti, stricăcioase şi tre- 
cătoare (Op. c., p. 633-634). 

De aceea, în Imnul 49, Sfîntul cere lui Hristos să-l 
ridice odată definitiv în lumina feţei Lui: 


„După ce m-ai învrednicit să stau înaintea feţei 
Tale, 

să nu mă arunci iarăşi, să nu ascunzi iarăşi lumina 
feţei Tale, 

ca să mă acopere întunericul”. 

(Op. c., 640). 


„Arată-mi lumina, pe care văzînd-o cel ce o vede, 
nu ştie, 

Dumnezeule, de e afară de trup, 

sau împreună cu trupul”. 

(|| Cor, 12, 3). 

Cerem, zice Sfîntul, ca atunci să Te avem neînce- 


tat, ca pîinea care s-a coborit din cer chiar şi atunci: 


„Cînd vom pleca şi ne vom face călătoria spre Tine, 
s-o avem soaţă de călătorie 

şi împreună cu ea 

să-Ţi fim aduşi Ţie, Mîntuitorule. 

Şi ca la judecata cea înfricoşătoare, 

să acopere păcatele noastre, Stăpîne, 

şi să ni se facă veşmînt strălucitor 

şi slavă şi cunună în vecii vecilor”. 

(Op. c., p. 643-644). 


In Imnul 50, se roagă să Se vadă Hristos la jude- 


cata din urmă pe Sine Însuşi în noi, proiectat prin 
razele iubirii Sale şi devenit lucrător în noi, prin 
voinţa noastră de a ne însuşi lucrarea Lui. 


rit. 


Hristos i Se arată Sfîntului ca lumină în chip felu- 
Uneori: 


„Acesta luminează mai întîi în mine ca un sfeşnic, 
mai bine zis Se arată în ceruri, 

dar Se vede nemicşorat mai presus de ceruri, 

însă în mod neclar şi în chip nevăzut”. 

„Dar cînd cer cu stăruinţă să-mi strălucească, 

sau mi Se arată limpede acolo sus, 

sau Se arată deodată întreg înlăuntrul meu, 

ca o lumină rotundă, senină şi dumnezeiască, 
fără formă, fără chip, într-o formă fără formă”. 


Atunci simt caracterul personal al luminii în care 


mi Se arată, auzind-o vorbindu-mi direct: 

„Făcîndu-se văzută şi grăind către mine acestea: 
Pentru ce Mă cauţi acolo, socotind că locuiesc acolo? 
Pentru ce cugeţi că sînt pe pămînt?”. 


Atunci Sfîntul îşi dă seama că despre Hristos, ca 
Dumnezeu, nu se poate spune nimic în mod spaţial: 
el este în toate, dar mai presus de toate; şi Se face 
simţit sfinţilor prin simţirea lor. Uneori intră” într-o 
legătură atît de personală cu el, că-l dă „să l-o sărute 
mîna care le susţine pe toate”. Dar Ziditorul o retrage 
iarăşi, făcîndu-l să o caute cu şi mai mult dor, uitînd 
cu totul de simţurile sale prin care se află în legătură 
cu lumea. Simte mîna lui Hristos, ca una prin care i 
se dăruiesc toate bunătăţile. O simte ca lumină şi pu- 
tere, dar ca o putere imaterială. La nici un mistic nu 
se găsesc asemenea descrieri ale puterii atrăgătoare a 
lui Hristos, simţite ca mînă. 


„Dacă o doresc pe ea şi pe Dăruitorul ei, dacă 
dispreţuiesc toate şi o aleg pe ea şi am închis toate 
simţurile mele: ochii, urechile, nasul, gura şi buzele, 

am murit pentru toate 

şi n-am căutat decît mîna lui Dumnezeu, 

iar El, văzîndu-mă că am făcut aşa, 

mi-a atins pe ascuns mînă, m-a prins 

şi m-a condus prin mijlocul întunericului, 

iar eu simțind aceasta, l-am urmat cu bucurie”. 


Dar mîna lui Hristos nu-l duce numai după EI, cii 
se arată şi ca o lumină, mai bine zis ca o cunună lu- 
minoasă pusă pe capul lui: 

- 


„Am. primit din mîna lui Dumnezeu o cunună 
dumnezeiască, 

mai bine zis, o, minune, în loc de cunună, 

însăşi mîna Stăpînului tuturor, 

care se vede strălucindu-mi în chip nematerial... 

Ea mi se întindea ca un sîn 

şi mi se îmbia cu îmbelşugare ca unui fiu al lui 
Dumnezeu, 

spre a mă alăpta cu laptele nestricăciunii 

Î;::] 

Ea mi s-a făcut şi paharul băuturii dumnezeieşti 

şi al undei nemuritoare”. 

(Imn 50, Op. c., p. 644-648). 


Numai aşa se face cineva, din mort, viu. Pentru 
că oamenii au devenit ca nişte fii morţi şi ca atare nu 
cunosc pe Dumnezeu, care i-a creat, ca Tatăl lor. Fi-. 
ul Lui după fiinţă s-a făcut şi unul din fiii Lui creaţi, 
ca să-i aducă la viaţă ca fii ai Tatălui ceresc pe toţi 
care voiesc (Op. c., p. 049): 


„De S-a făcut Fiu al Omului cu adevărat, 
te face pe tine fiu al lui Dumnezeu”. 
(Ibidem). 


Celor ce afirmă că au fost făcuţi fii ai lui Dumne- 
zeu, dar nu o simt aceasta şi nu au o conştiinţă clară 
despre ea, Sfîntul Simeon le spune. 


„Dacă Dumnezeu-Cuvîntul S-a făcut om în mod 
inconştient, 

pot socoti că pot să devin şi eu dumnezeu în mod 
inconştient. 

Dar dacă Dumnezeu S-a făcut om întreg 

în mod conştient, prin faptă şi la vedere, 

trebuie să cuget că eu m-am făcut şi eu 

întreg dumnezeu prin comuniunea cu Dumnezeu 

în simţire şi cunoştinţă, nu. prin fiinţă, ci prin 
împărtăşire”. 

(Ibidem). 


Dar precum Hristos, făcut om, nu Se vedea ca 
Dumnezeu de către mulţime, aşa nu pot fi văzuţi aici 
sfinţii, îndumnezeiţi „în transparenţa” lor, de cei ce 
se bazează numai pe credinţa fără fapte, căci numai 
_prin acestea. îi curăţă de zgura încăpăţinării pentru 
cele bune supuse de egoismul păcatelor (Op. c., p. 
650-651). De aceea zice Sfîntul: 


„De voieşti să devii dumnezeu nu în cuvînt, 

nu în aparenţă, nu cu închipuirea, 

nu numai prin credinţa lipsită de fapte, 

ci cu trăirea, în realitate şi prin vederea spirituală, 
lucrează cele ce ţi le porunceşte Mîntuitorul 

şi pe care EI Însuşi le-a suportat pentru tine. 

Şi atunci vei vedea lumina atotstrălucitoare 
arătîndu-se în văzduhul cu totul înălţat al sufletului, 
şi va străluci şi trupul tău odată cu sufletul”. 

(Op. c., p. 651-652). 


Altfel, omul va fi închis în veci într-un vas (iad) 
nemuritor, 

„lipsit de toate bunătăţile şi de lumina însăşi”. 
(Op. c., p. 652). 


Lipsa de lumină a celor din iad e lipsa oricărei 
bunătăţi: a iubirii, a prieteniei, a înţelegerii. Această 
stare începe încă de aici. Sufletul lui se află aici „ca 
într-un butoi”, neprivind spre nimeni cu adevărat şi 
neprimind vreo lumină reală înlăuntru, lipsit de orice 
bucurie (Op. c., p. 653). Numai în lumina lui Hristos 
se văd şi se trăiesc real bunătăţile celorlalţi, umplîn- 
du-mă de bucurie. Căci din sufletele lor se îndreaptă 
spre mine lumina sau iubirea lui Hristos. 

Cei din iad vor fi lipsiţi chiar de bucuriile superfi- 
ciale şi trecătoare ale trupului. Deşi vor învia şi ei cu 
trupul, sufletul lor va fi închis în trupul înviat la fel ca 
într-un butoi: 


„Sufletele care se despart de trupuri, 

la viitoarea înviere a morţilor, 

vor afla fiecare dintre ele, după vrednicie, 

un acoperămînt plin de lumină sau de întuneric. 
Cele curate, care s-au împărtăşit aici de lumină 
şi şi-au aprins candelele lor, 

vor fi în lumina neînserată. 

lar cele care au ochii inimii orbi, 

cum vor vedea lumina dumnezeiască?”. 

(Op. c., p. 653). 


Dar trupurile sfinţilor, deşi la moarte se strică şi ele, 
„Se vor scula, cum s-a semănat: 
grîu curat, grîu sfinţit, 

E 


vase sfinte ale Sfîntului Duh”. 
(Ibidem). 


„Se vor scula pline de slavă, 

luminînd, fulgerînd, ca lumina dumnezeiască”. 

„lar trupurile păcătoşilor vor învia la rîndul lor, 

cum s-au semănat ele în pămînt, 

înnoroioase, rău mirositoare, putregăioase, 

vase murdare, foarte întunecoase, 

cele care prin faptele întunericului au fost unelte 
ale tuturor relelor... | 

Vor învia şi ele nemuritoare 

şi spirituale, dar asemănătoare întunericului... 

Vor învia însă şi ele nemuritoare”. 

(Op. c., p. 654). 


Trupurile lor vor fi „spirituale”, nu ca lipsite de 
materialitate, ci ca unite cu un spirit înrăit, pătimaş, 
diavolesc. Prin faţa lor se va vedea toată întunecimeă 
egoismului de care s-au pecetluit posesorii lor: 


„Şi sufletele nenorocite, unite cu acestea, 
fiind şi ele întunecate şi necurate, 

vor fi şi ele asemenea diavolului, 

ca unele ce au imitat faptele aceluia, 

şi cu acela vor fi aruncate în focul nestins”. 
(Op. c., p. 654). 


lar sfinţii „vor fi ridicaţi pe aripile virtuţilor în 
întîmpinarea Stăpînului, mai aproape sau mai depar- 
te de El” (Op. c., p. 655). Acestea vor fi locaşurile 

diferite ale drepţilor. Cu cît vor fi devenit mai drepți, 
mai buni, cu atît se vor simţi mai neîmpovăraţi de 
conştiinţă, cu atît se vor apropia mai mult de Hristos, 
cel mai presus de toate. Cu cît lumina lor, egală cu 
bunătatea, va avea mai mult din lumina lui Hristos, 
se mîntuiesc, bucurîndu-se de o fericire a comuniunii 
cu El, pe măsura luminării de către El. 

În mod direct identifică Sfintul Simeon lumina iz- 
voriîtoare din Hristos cu viaţa lui. lar întrucît viaţa Lui 
s-a arătat nesupusă morţii în starea Lui de înviere, ve- 
de iradiind lumina în mod deplin din starea Lui învi- 
ată: lar şi cel ce vede lumina însuşindu-şi-o, primeşte 
raiul. Dar viaţa deplină o primeşte cel ce vede pe Hristos 
înviat. 


„Învăluindu-mă lumina Ta, îmi dă viaţă, Hristoase 
al meu. 
Căci vederea ei e viaţă şi înviere”. 


Lumina lui Hristos cel înviat alungă boala, neca- 
zul, orice întristare. Căci toate sînt slăbiri ale vieţii, 
deci şi ale luminii. 

„De-mi străluceşte lumina Ta, ea alungă toate” 
slăbiciunile amintite. 

Ea aduce odihna de toate şi bucuria. Dar lumina 
lui Hristos cel înviat o aduce Duhul Lui cel Sfînt (Op. 
c.,p.655). 

Lumina lui Hristos alungă întunericul slăbiciuni- 
lor, patimilor, întristărilor: 


„Văd cum numai prin strălucirea luminii Tale 
şi prin arătarea Ta 

ai alungat toată întristarea. 

Şi, unindu-Te cu mine în chip tainic, 

m-ai reaşezat deodată în chip tainic în cer, 
unde nu este întristare, nici suspin”. 

(op. c., p.657). 


Mama care i-a hrănit trupeşte pe isrsaeliţi era doar 
simbolul trupului Domnului, care ne dă viaţa veşni- 
că. lar trecerea lor prin Marea Roşie a fost un simbol 
al trecerii prin greutăţile vieţii pămînteşti la viaţa 
cerească, sau din întuneric la lumină şi de pe pămînt 
la cer (Op. c., p. 659). 

Dar acestea din urmă nu se săviîrşesc ca acelea, 
'numai printr-o lucrare a lui Dumnezeu, ci prin pre- 
zenţa Fiului lui Dumnezeu, Cel întrupat în noi prin 
Duhul cel de o fiinţă cu El. Numai în cei uniţi prin 
Botez şi Sfînta Împărtăşanie cu Hristos Se arată El ca 
lumină, dacă folosesc puterea Lui pentru a se ridica 
din patimile ce-i atrag spre lume. Mistica ortodoxă 


nu este numai o mistică a luminii, ci şi o mistică 


hrănită de Sfintele Taine. 

In Imnul 52, Sfîntul Simeon împacă afirmaţiile 
aparent contradictorii ale Sfîntului Apostol Pavel, că 
Dumnezeu locuieşte în „lumina neapropiată” (|. Tim. 
6, 16), cu cea că „Dumnezeu a zis să strălucească lu- 
mina înlăuntrul meu” (Il Cor. 4, 6), referind-o pe ul- 
tima la Fiul lui Dumnezeu cel întrupat. „Cel mai pre- 
sus de ființă şi necreat a luat trup şi mi S-a arătat 
creat, îndumnezeindu-mă”. Ca urmare, „eu devenind 
dumnezeu prin înfiere, văd pe Dumnezeu cel prin fi- 
e”. Deci, cei îndumnezeiţi prin faptele credinţei „lo- 
cuiesc în Cel cu totul neapropiat” (Op. c., p. 663- 

664). Aşa te schimbă Hristos, „din care străluceşte 
slava dumnezeirii”, făcîndu-te întreg lumină. Deci 
„eşti amîndouă: dumnezeu prin înfiere, iar prin fire 
întreg om” (Ibidem). 

In Imnul 53, într-o cerere adresată lui Hristos, 
Sfîntul Simeon Îl roagă să i Se arate iarăşi în lumină, 
după ce S-a ascuns: 


„Precum eşti în convorbire negrăită cu Tatăl, 
aşa şi cu cei pe care îi vei naşte 

prin Duhul tău cel Sfînt şi îi vei face fii ai Tăi, 
sau mai bine zis fraţi ai Tăi 

şi fii ai lui Dumnezeu, ai Tatălui Tău”. 

(Op. c., p. 670). 


La acestea, Hristos îi răspunde: „Pentru ce-Mi 
spui, fără să gîndeşti, că-Mi ascund faţa Mea? Am fă- 
cut pe om să vadă cu ochii sensibili lumea creată, iar 
cu mintea să Mă vadă pe Mine, cu îngerii şi să se în- 
treţină cu Mine în fiecare clipă. Dar despărțindu-se 
de Mine, nu M-a mai văzut. Dar M-am făcut chiar om, 
ca să Mă vadă. Dar nevrînd să Mă vadă, spune în chip 
mincinos că Eu M-am ascuns. Dar dacă n-aş vrea să fiu 
văzut, pentru ce M-am arătat în trup?” (Op. c., p. 672). 

După păcatul lui Adam, oamenii s-au făcut cu su- 
fletul orbit şi nevăzător ae Dumnezeu, deci morţi 
spiritual. Ca atare, au căzut în iad şi în stricăciune. 
De aceea, „M-am făcut asemenea oamenilor în toa- 
te”, ca să fiu văzut de ei. „Deci Eu strălucesc cu ade- 
vărat, dar tu nu Mă vezi” (Op. c., p. 674-675). 

Urmaşii lui Adam, căzînd cu trupul în stricăciune, 
n-au suferit aceasta ca o pedeapsă de nereparat. Căci 

dacă le-ar fi rămas trupul păcătos nestricăcios, ar fi 
rămas cu trupul păcătos incoruptibil şi nemuritor, n-ar 
mai fi putut fi adus la o înnoire prin înviere (Op. c., 
p. 678). - 

Deci prin pedeapsa stricării şi a morţii li s-a făcut 
„O binefacere” (Op. c., p. 677). „Moartea e încetarea 
păcatelor”, e izbăvirea de toate relele vieţii, iar celor 
ce au vieţuit bine, le e pricinuitoare de bucurie veş- 
nică şi „de lumină neînserată”. Dar chiar înainte de 
moartea trupului, Fiul lui Dumnezeu luînd trup, le 
aduce putinţa de a se face prin El buni în trup, căci a 
vărsat Duhul peste viaţa lor în trup (Op. c., p. 677). 

„Ce-ar putea face făptura fără Dumnezeu?”, se în- 
treabă Sfîntul Simeon în Imnul 54. 

Toate darurile prin care face omul ceva bun le are 
de la Dumnezeu. Cine ar fi împărţit oamenilor daruri 
atît de variate, prin care ei se ajută unul pe altul, 
dacă nu un Dumnezeu care îi vrea pe toţi într-o ar- 
monie? Dacă din lenevie nu folosesc aceste daruri, 
„voi fi aruncat din faţa Creatorului”. Sau mi-am făcut 
darurile unelte murdare ale diavolului. De aceea, 
luînd trup Însuşi Fiul lui Dumnezeu, ne-a dat putere 
să lucrăm prin ele cele bune, pregătind învierea lui, 
ca mediu de arătare a sufletului luminat de virtuțile 
cîştigate prin el. 

În Imnul 55, Sfîntul Simeon cere lui Hristos să nul 
lipsească de bucuria vederii feţei Lui nici în veacul 
de acum, nici în cel viitor. 


„Fiindcă Tu eşti, Dumnezeul meu, 
şi le dăruieşti celor ce Te văd, tot binele. 

Căci nu priveşti numai Tu pe cei ce s-au curăţit 
prin pocăință, 

dar le dai şi lor puterea să Te vadă, 

nu cu închipuirea şi cu gîndul minţii, 

ci în adevărul existenţei dumnezeieşti”. 

(Op. c., p. 685). ă 


Le dai această putere nu numai prin Botez, ci şi 
prin pocăinţa de după Botez 'şi prin mărturisirea în fa- 
ţa duhovnicului: 


„Şi după aceea, M-am arătat ţie cu iubire de oa- 
meni în lumină. 

Apoi M-am făcut un nor mic, în chip de foc, 

aşezîndu-Mă deasupra capului tău 

şi ţi-am dăruit ţie vederea acestei arătări, 

topind grosimea trupului şi întunericul capului”. 

(Op. c., p. 687). 


Dar lumina ce i s-a dat Sfîntului în jur a pătruns 
mai mult în el, după multe lacrimi de pocăință, care 
au spălat patimile întipărite în el. 


„După ce te-am făcut astfel, lumina pe care o ve- 
deai atunci 

zburînd în jurul tău şi înconjurîndu-te, 

a intrat întreagă înlăuntrul tău... 

Dar această lumină nu poate rămîne dacă nu Mă 
slujeşti prin toate faptele”. 

(Op. c., p. 687). 

Şi Sfîntul Simeon îşi încheie Imnele cu Imnul 58, în 
care vorbeşte luminii lui Hristos, în care va fi tot po- 
porul binecredincios, care s-a lăsat învăţat de episcopi 
şi preoţi într-o fericită comuniune (Op. c., p. 694-705). 

Atunci toţi cei din Împărăţia luminii vor înţelege 
în mod deplin pe Dumnezeu şi pe toţi şi toate, în 
chip satisfăcător, căci toţi le vor cunoaşte pe toate, 
dar se vor adînci veşnic în taina dumnezeiască nesfir- 
şită, ce stă la temelia lor. Toate le vor fi tuturor lu- 
mină şi în lumină, dar o lumină şi într-o lumină în 
care nu vor înceta să înainteze. 

